runetrust/blame-folketinget-dk huggingface dataset:
Hanne Severinsen (V), 1998-10-22:
Som jeg allerede sagde i indledningen af min tale, synes jeg egentlig, det er en god ide at have en sådan bred debat, hvor vi ikke nødvendigvis behøver at lave et forslag til vedtagelse, og derfor kan jeg sige på Venstres vegne, at det er sådan set ikke, fordi vi ikke kan skrive under på det meste af det, der står her, men fordi jeg tvivler lidt på, om det er en god idé at udarbejde lovforslag om alting, at vi undlader at stemme.
Peter Hummelgaard Thomsen (S), 2019-03-12:
På samme vis har vores delegationsleder i Europa-Parlamentet, Jeppe Kofod, jo som leder af det særlige skattesnydsudvalg også i adskillige omgange rejst kritik af den lukkethed, der er i Rådet, heriblandt også at det overhovedet er muligt for landene at blokere i hemmelighed.
Heidi Bank (V), 2022-09-15:
Der er med andre ord ikke tale om en ordentlig høringsproces, når ministeren gav høringsparterne 2 timer og 16 minutter inden for normal arbejdstid til at bidrage med høringssvar, og jeg har endog meget svært ved at forstå, at ministeren vil lægge navn til en proces, der tydeligvis viser en fuldstændig ligegyldighed i forhold til de interessenter, lovforslaget berører.
Kaj Ikast (KF), 2000-01-14:
Jeg var sådan en overgang ved at tro, at jeg ikke var helt rask, for jeg var enig med ministeren i indtil flere sider - indtil jeg kom til side 4 øverst, så begyndte det jo at komme ind i den sædvanlige eksercits: ikke flere parkeringspladser og alt det her, vi er vant til.
Gudrun Laub (V), 2002-11-22:
Det glæder mig meget at høre en SF'er acceptere, at man har motorveje her i landet, og at der er mulighed for at køre i bil, sådan at man også kan komme lidt rundt i landet, og at det ikke på nogen måde behøver at give sammenstød mellem miljø og skovrejsning og muligheden for at færdes, samt at det faktisk også er noget af ideen bag at skove, at mennesker kan komme ud til den, og at man fra motorveje kan kigge ud på den smukke natur.
Jacob Buksti (S), 1999-12-08:
Så til fru Charlotte Antonsen: Jamen det er da fuldstændig guddommeligt, igen. Jeg skal gerne bekræfte, at Socialdemokratiets beslutning er, at vi diskuterer fra nu af og frem til den socialdemokratiske kongres i september 2000, og så træffer vi en beslutning; sådan er det.
Eva Kjer Hansen (V), 2023-05-09:
Det drejer sig helt konkret om tobaksvarer med kendetegnende aroma eller med aromastoffer i deres bestanddele, såsom filtre, papir, emballage, kapsler og enhver teknisk funktion, der gør det muligt at ændre tobaksvarernes duft, smag eller deres røgudviklingsintensitet, som allerede findes for cigaretter og rulletobak.
Charlotte Antonsen (V), 2004-05-19:
Han synes endda, det er rimeligt, at nogle nye og relativt fattige medlemmer skal opleve det pinagtige i at skulle sidde ved siden af kolleger fra Vesteuropa og måske kun få en tredjedel af deres løn, men jeg synes, det er pinligt, at især en repræsentant fra Enhedslisten har det synspunkt.
Benedikte Kiær (KF), 2011-03-30:
Men jeg synes da, at det er ærgerligt, hvis hr. Orla Hav mener, at fordi man ét sted har lavet en løsning, som umiddelbart virker mærkelig, er det gældende for alle de 4.500 dagtilbud, vi har rundtomkring i landet.
Søren Søndergaard (EL), 2024-12-19:
Mellem anden og tredje behandling fandt vi ud af – og det synes vi under ingen omstændigheder er fremgået klart nogen steder – at det var sådan, at hvis én kommune i de kulturregioner, der eksisterer rundtomkring i landet, og nogle af dem har 10-15 kommuner bag sig,
Ove Fich (S), 1997-10-21:
Der findes et begreb i matematikken, der hedder: Større end eller lig med, og det bruges, hvis man ikke rigtig ved, om det er bedre end eller bare ligesom, og det var det, jeg følte i relation til hr. Holger K. Nielsens svar. Det kan godt være, at beskæftigelsespolitikken er bedre, og det kan godt være, at miljøpolitikken er bedre, men hr. Holger K. Nielsen sagde i det mindste ikke, at det var ringere, og derfor skulle der jo ikke være noget argument for at stemme imod. Jeg vil godt fortsætte ad samme spor og spørge: Gælder større end eller lig med også, for så vidt angår forbrugerområdet, og for så vidt angår arbejdsmarkedspolitikken?
Carina Christensen (KF), 2010-01-14:
DR's bestyrelse kan vi sådan set også vende tilbage til, men jeg håber da, at hr. Mogens Jensen igen aktivt vil overveje vores forslag om en ren professionel bestyrelse, som sikkert kunne løse mange af de problemer, som hr. Mogens Jensen åbenbart selv synes at der er med den nuværende bestyrelse.
Karen Hækkerup (S), 2014-05-26:
Men det, som vi jo også ved, er, at mange unge mennesker, på trods af at de godt ved, at der er risiko, nogle gange er villige til at løbe den. Og når vi ved, at det er sådan, unge mennesker tænker, så synes jeg også, at vi har et ansvar for at passe lidt bedre på dem.
Benny Engelbrecht (S), 2008-06-12:
Det betyder imidlertid, at der opstår et provenu af indbetalte midler, der ikke er kommet til udbetaling endnu, penge, der skulle være gået tilbage til miljøet, men allerede i forbindelse med finansloven har regeringen besluttet sig for bare at beholde de anslåede 137 mio. kr., det fremgår af noterne til finansloven.
Lotte Bundsgaard (S), 2001-06-01:
Det skal der ikke herske nogen tvivl om. Jeg vil gerne senere komme lidt ind på nogle af de mange initiativer, som regeringen har taget på ældreområdet, men jeg vil gerne allerede nu slå fast, at det er regeringens politik, at de mennesker, der har det største behov for en plejebolig, også er de mennesker, der skal have boligen først.
Mikkel Dencker (DF), 2004-01-30:
Som jeg allerede har nævnt over for nogle af de andre spørgere, så er det, fordi der er en ikke særlig stor gruppe personer, der kommer til at stå i en ganske særlig situation, og dem prøver vi at lave en ordning for, hvor det tilmed er deres egne penge, de får udbetalt igen på et senere tidspunkt.
Svend Auken (S), 1999-01-28:
Må jeg med det samme sige, at jeg har noteret mig, at der har kørt en debat om, hvorvidt der er en modsætning mellem at stabilisere og minimere affaldet, idet nogle har hævdet, at hvis man stabiliserer, så minimerer man ikke; så er man mindre ambitiøs end minimalisterne.
Hanne Agersnap (SF), 2010-04-08:
Jeg skal på vegne af vores ordfører, fru Nanna Westerby, redegøre for SF's holdning, for da jeg var ordfører på den anden del af det her lovforslag – den del, der blev behandlet i Videnskabsudvalget – regner jeg med, det kan lade sig gøre.
Christian Wedell-Neergaard (KF), 2007-03-27:
Der har været en sag i Børne- og Ungdomsforvaltningen i København med voldsomme overskridelser, og det vil være noget af det, som nu vil blive behandlet, og hvor Køben havns Kommunes Revisionsdirektorat vil blive udskiftet med statsautoriserede revisorer.
Jacob Buksti (S), 1998-03-27:
For det, som fru Kirsten Jacobsen gradbøjer, er fri huslejefastsættelse i al almindelighed ved genudlejning; det var jo det, lovforslag nr. L 73 gik ud på, mens det, der her er tale om, er en revurdering af sammenhængen mellem pris og kvalitet for en særlig kategori af lejligheder helt i overensstemmelse med de regler, som vi tidligere har vedtaget sammen med andre gode og fornuftige partier.
Morten Bødskov (S), 2008-04-16:
Men omlægninger betyder jo bl.a., at man går ind og kigger på, hvilke fradragsmuligheder den her regering har indført, hvilke steder man har svækket kontrolsystemet og givet muligheder og åbninger for, at folk, der ikke spiller efter reglerne, kan omgå reglerne.
Bjarne Corydon (S), 2011-10-12:
Der vil blive tale om nye skatteindtægter – det er jeg sikker på at spørgeren ikke er enig med mig i at vi skal finde – der vil også blive tale om omprioriteringer inden for det statsbudget, vi har, og der vil i den forbindelse blive tale om, at nogle af de udgifter, der er afholdt fra den tidligere regerings side, ikke længere findes tilstrækkelig nødvendige til, at det kan begrundes, at de bliver opretholdt i det kommende finanslovforslag.
Pernille Vigsø Bagge (SF), 2005-05-17:
Når folk fuldstændig selv kan bestemme over deres børns pasning med tilskud af offentlige midler, er det offentlige også med til at betale til ordninger, hvor der måske netop ikke er den pædagogiske kvalitet i pasningen, som vi ønsker, og som regeringen vel også ønsker, i og med at den i sit regeringsgrundlag siger, at den gerne vil bryde den negative sociale arv.
Mette Thiesen (NB), 2022-06-07:
Man skulle lukke øjnene, man skulle forestille sig, at man står ved den her skillevej, og på den ene side er der den her mørke skov – der er lidt uhyggeligt, der er tornede buske, der er mørke træer – og på den anden side skinnede solen, fuglene sang, og der var grønne marker, gule marker osv., så langt øjet rakte.
Pelle Dragsted (EL), 2017-10-12:
Jeg tror i hvert fald, at der er en risiko for, at der er nogle, der vil undgå offentlighedens søgelys – det drejer sig ikke om at undgå voldelige eksmænd eller ubehagelige kunder, som er efter dem, men om at undgå offentlighedens søgelys – og det synes jeg ikke er så godt.
Jane Heitmann (V), 2016-02-25:
Men vi ønsker som nævnt at afvente WHO's revision af diagnoseklassifikationssystemet, som forventes færdigt i 2018, og vi støtter på den baggrund ikke forslaget, men vi støtter gerne en fælles beretning, ligesom vi gerne går i dialog med LGBT Danmark, som jeg nævnte tidligere.
Mai Villadsen (EL), 2022-04-05:
Det er jo fuldstændig rigtigt, at ved alle anlægsprojekter kommer der CO 2 -belastning, om det er cykelstier, togbaner, en Lynetteholm eller en motorvej, men jeg synes godt nok, at der er noget, der må være mere væsentligt nu end andet midt i så alvorlig en klimakrise.
Jeppe Kofod (S), 2006-03-15:
Vi har diskuteret danskernes forhold i globaliseringen enormt meget, det er meget relevant, men en stor del af globaliseringen handler om, hvad der foregår i lande og regioner uden for Danmark, og der tror jeg, at der er behov for en langt større indsats, og jeg tror, at de investeringer, vi gør i det område, altså oplysning om de forhold, der også er i ulandene, kommer mange, mange gange igen.
Jørn Jespersen (SF), 1999-12-10:
Vi ser meget gerne, at provenuet bliver brugt til udvikling af teknologi, og vi mener, at spørgsmålet om det administrative i virkeligheden kan løses, når vi får nogle flere erfaringer med at arbejde med grønne afgifter, som SF og regeringen jo har lagt op til i sin finanslovaftale, hvor vi skal kigge på en meget bredere anvendelse af grønne afgifter i miljømæssig sammenhæng.
Bendt Bendtsen (KF), 2003-11-12:
Konkurrencestyrelsen har løbende fulgt, hvordan Arla har opfyldt sine tilsagn, og styrelsen har oplyst mig om, at i et tilfælde har Arla ikke overholdt et tilsagn. Konkurrencestyrelsen forsøgte at påbyde Arla at overholde tilsagnet i henhold til de almindelige regler i konkurrenceloven, men ankenævnet gav Arla medhold og underkendte afgørelsen.
Astrid Krag (S), 2013-12-19:
Jeg synes, at der er nogle vigtige områder, der bliver løftet, og jeg anerkender også – og der vil jeg sige, at jeg faktisk synes, at regeringen fægter med meget åben pande, og at samtlige regeringsordførere har gjort det i dag – at der er prioriteringer i den finanslov, der er svære.
René Gade (ALT), 2017-10-25:
Det er ikke, fordi jeg mener, der er noget som helst fordækt i det, men jeg har bare haft en oplevelse af, at netop når vi var i gang med at indgå disse aftaler, kunne Folketinget ikke blive inddraget i, hvad det var for processer, der lagde op til det, og hvor langt man var.
Troels Lund Poulsen (V), 2017-02-10:
Med det beslutningsforslag, som vi skal behandle her i dag i Folketingssalen, vil SF afskaffe kontanthjælpsloftet, 225-timersreglen og dermed tilbagerulle hele første fase af den jobreform, der er blevet gennemført under den tidligere V-regering, en jobreform, der ellers har sikret, at det nu kan betale sig at arbejde, og at der er forskel på at være på passiv overførsel i forhold til at være en del af arbejdsmarkedet.
Josephine Fock (ALT), 2018-02-21:
Vi havde gerne set, at ordningen var mere lempelig, både over for udlændingene og deres eventuelle ægtefæller eller samlevere og eventuelle børn, da det handler om mennesker, som ofte har boet og arbejdet i Danmark en stor del af deres liv, og der ikke kan herske nogen tvivl om, at de har en tilknytning til Danmark.
Jens Rohde (KD), 2021-06-02:
Og vi tilføjer tilmed, at hvis man efterfølgende, efter en abort, går rundt og har det svært, har nogle ting, man gerne vil tale om, har behov for hjælp, for det er jo ikke en superlykkelig begivenhed for alle kvinder – det håber jeg vi kan være enige om – at skulle stå og træffe det valg, så kan man få psykologbistand og hjælp af det offentlige.
Liselott Blixt (DF), 2017-01-10:
Nogle gange kan det være rigtig nemt at skrive en tale, som man skal aflevere heroppe fra talerstolen, men sådan et forslag, som vi har her i dag, er et af dem, hvor jeg får en knude i maven og får lidt ondt i sjælen over, at man skal tale om, at det er et godt forslag – at det er godt, at vi nu her kan komme med en godtgørelse til forældre, der mister et barn som følge af en skade påført i sundhedsvæsenet.
Bent Bøgsted (DF), 2009-05-12:
Jamen altså, for så vidt kan man sige, at hr. Eigil Andersen jo godt kan have ret i, at der er en del i den situation, vi er i lige p.t., der vil sige: Jamen altså, nu må vi hellere skynde også at melde os ind i en a-kasse, for vi har risiko for at miste vores job.
Anne Valentina Berthelsen (SF), 2020-01-22:
Det er jo selvfølgelig dejligt, hvis der er nogen, der har forsikret ministeren om det, men ministeren kan forhåbentlig også se, at det er den enes ord imod den andens, og at nogle sikkerhedsforanstaltninger for både kronprinsens skyld, men også for vores demokratiske institutioners indretning og regelsæts skyld måske kunne være på sin plads i sådan et tilfælde.
Troels Lund Poulsen (V), 2009-04-28:
Der er heller ikke nogen tvivl om, at hvis vi ser på den fremadrettede indsats, så er en ting selvfølgelig, at vi kan diskutere, hvordan indsatsen finansieres, og der synes jeg at man fra oppositionens side skulle være noget mere konkret i sit finansieringsforslag, men en anden ting er, at det jo ikke skal adskille os i opfattelsen af, at vi gerne vil nå det samme mål.
Villy Søvndal (SF), 2004-11-19:
Når det er interessant, er det, fordi vi i Danmark har de allerdårligste erfaringer med private, og her tænker jeg ikke på private selvejende institutioner, dem har vi masser af, men altså ideelle frivillige organisationer, der driver daginstitutioner, og det forløber fint uden problemer, al mulig støtte til dem, men det er jo ikke det, det her drejer sig om, for de er der som bekendt allerede i dag.
Ulla Tørnæs (V), 2010-06-16:
Spørgsmålet er i øvrigt også blevet stillet skriftligt – jeg tør ikke sige, om det er af fru Line Barfod, det kan også være af andre udvalgsmedlemmer – men i de svar, der er givet, er det for det første blevet beskrevet, hvorfor bemærkningerne i lovforslaget er, som de er.
Svend Auken (S), 1998-06-26:
Det er lidt ærgerligt, at så stor en sag drukner midt i alt det andet, vi arbejder med herinde, men jeg vil da i hvert fald gerne på egne vegne, regeringens vegne og jeg tror på alle naturelskende menneskers vegne sige tak til Folketinget for det meget flotte resultat, vi er kommet frem til.
Poul Henrik Hedeboe (SF), 2006-02-02:
Jeg har forståelse for, at det er lige bindende, men der, hvor det kan skille, er, at politisk kunne vi jo godt vælge at sige, at det her område har været forsømt, vi er et af de sidste lande, der er på, og rimelighedskravet er f.eks. at starte ved en halv time.
Karin Nødgaard (DF), 2018-11-15:
Og jeg synes faktisk, at det, vi er nået frem til i aftalen om, at der nu indføres en 3-månedersperiode til refleksion, at perioden udnyttes og bruges konstruktivt, at man i Familieretshuset bliver givet børnesagkyndig rådgivning, målrettet rådgivnings- og afklaringssamtale, at der bliver konfliktmægling, samt at vi også arbejder med, at der skal laves et obligatorisk digitalt forløb med det formål selvfølgelig at skabe en forståelse for barnets situation og de reaktioner, som der kommer på forældrenes skilsmisse, helt klart er et skridt i en retning, hvor netop hensynet til barnet og barnets trivsel er det primære. Så det ser vi selvfølgelig frem til.
Peter Hummelgaard (S), 2023-02-08:
Det er jo sådan, at det følger af indfødsretslovens § 8 b, stk. 1, at man ved dom skal frakendes sit danske statsborgerskab, hvis man dømmes for en strafbar handling og man derved har udvist en handlemåde, som er til alvorlig skade for statens vitale interesser, medmindre det vil være i strid med Danmarks internationale forpligtelser.
Pernille Rosenkrantz-Theil (S), 2022-06-07:
Det leder mig så hen til det, som Konservative siger, om, at det skal være en attraktiv arbejdsplads, og så kan jeg simpelt hen bare ikke lade være med at sige: Sådan som jeg forstår det på Konservative, er man ikke vanvittig glad for, at vi har brugt så mange penge på minimumsnormeringer, og det er jo alligevel interessant, at det så kan være i rummet samtidig med, at man gerne vil have, at det skal være attraktive arbejdspladser.
Jens Joel (S), 2022-05-03:
Og det er jo et politisk signal, der faktisk rykker noget, at man siger, at det ikke er en mulighed at sige til folk, at de ikke er uddannelsesparat, men at opgaven jo er at finde ud af, hvad de er parat til, og der har vi også bedt nogle eksperter om at udarbejde de finere detaljer.
Per Stig Møller (KF), 2006-10-10:
Så derfor er det et helt Europa, der nu bliver skabt, et Europa, som var forudset fra 1999, og jeg vil også bekræfte hr. Svend Auken i, at uden Danmarks indsats midt i 1990’erne, havde vi ikke stået med ti plus nu to lande, altså tolv lande, som var blevet medlemmer af EU.
Jørn Jespersen (SF), 2002-03-14:
Vi har nu ikke de hurtige advarsler og dermed muligheden for hurtig indgriben mod fremtidige truende forureninger med nye stoffer, som viser sig at gå i grundvandet, til trods for hvad man ellers måtte have troet, da man godkendte dem. På pesticidområdet er vi nu kommet ned, ser det ud til, på et niveau, der hedder ca. 2,0 i behandlingshyppighed.
Mette Thiesen (NB), 2021-11-25:
Så det kunne jeg egentlig godt tænke mig at ordføreren uddybede lidt, og så kunne jeg egentlig også godt tænke mig, at ordføreren uddybede, hvad udbytte egentlig er, for det virker ikke helt, som om ordføreren forstår, hvad udbytte faktisk er.
Brian Mikkelsen (KF), 2015-03-17:
Så spørgsmålet til regeringen er stadig væk, om man vil lade stå til og se på, at familier bliver nødt til at flytte fra deres hus eller deres lejlighed, fordi de ikke kan betale det, det koster, fordi grundskylden får lov til at stige år efter år, uden at regeringen gør noget som helst.
Hans Christian Schmidt (V), 1999-02-26:
Jeg synes sådan set, at det er overraskende, at både ministeren og den socialdemokratiske ordfører forsøger lidt at nedgøre, at Folketinget, efter at der har været valg, forsøger at afprøve, om der skulle være et nyt synspunkt, et nyt flertal i Folketingssalen.
Lene Espersen (KF), 2002-11-26:
På den baggrund har Kommunernes Landsforening bedt kommunerne om at pege på, hvilke behov og muligheder de ser for en forstærket indsats mod den rockerrelaterede kriminalitet, og vi venter på at modtage et samlet oplæg fra Kommunernes Landsforening med forslag og anbefalinger.
Jann Sjursen (KD), 2004-04-13:
Tak til Det Radikale Venstre for fremsættelse af dette beslutningsforslag, som først og fremmest indeholder nogle gode delelementer, men allerbedst sætter fokus på hiv/aids-problemstillingen, som jo er en enormt stor trussel mod rigtig mange mennesker i denne verden, først og fremmest i Afrika syd for Sahara og først og fremmest mod de allerfattigste.
Mattias Tesfaye (S), 2022-03-02:
Men jeg kan sige, at når man vurderer, om en opholdstilladelse skal inddrages, så lægger man jo også vægt på, om de mennesker, det handler om, har været her i så lang tid, at de har opnået tilknytning til det danske samfund, og der har det jo også have betydning, om man har børn, der er vokset op i det danske samfund og har gået i skole i Danmark, og den slags ting.
Tom Behnke (KF), 2001-04-03:
Tak til ordførerne for en rigtig god debat og en speciel tak for den enighed, der er på tværs af alle partier her i Folketinget om, at det er et område, vi skal have taget fat på, at det er et område, der skal løftes. Vi kan kritisere regeringen for mangt og meget, vi kan kigge tilbage, se på historikken og tage fat i forskellige ting, men jeg synes, at debatten her i dag skal benyttes til at sige, at sket er sket, men nu er vi enige om, at der skal tages fat, nu er vi enige om, at der skal være en styrket indsats, så vi får et samlet overblik over det her.
Torsten Schack Pedersen (V), 2011-12-19:
Der er det da – og særligt som tiderne er i øjeblikket, for jeg tror, at det er i dagens aviser, det fremgår, at hver femte virksomhed har utrolig vanskeligt ved at rejse kapital – tåbeligt og direkte væksthæmmende, at man vil pålægge virksomhederne at foretage investeringer, som virksomhederne ikke umiddelbart mener er attraktive, eller at udlodde virksomhedens kapital i udbytter, for så er der mindre arbejdskapital til virksomheden.
Keld Albrechtsen (EL), 2002-05-08:
Det fornemmer jeg også at ministeren i virkeligheden er enig i, men jeg vil igen spørge ministeren: Kunne det ikke være en idé, at man fra dansk side - måske kunne også Sverige og andre lande være interesseret i den fremgangsmåde - fastsatte nogle nationale frister, således at vi sagde, at der er altså grupper af stoffer, som vi vurderer til at være så skadelige og giftige, at vi ikke vil sidde og vente til 2012, eller hvornår Europa-Kommissionen kunne få snøvlet sig færdig?
Martin Lidegaard (RV), 2016-05-20:
Det kunne skrues sammen på mange forskellige måder, og der melder sig selvfølgelig en masse detailspørgsmål, men når der skal investeres i fiskeriet, og når der skal investeres i nye aktiviteter i turismen og selvfølgelig også i råstofområdet, så kunne det måske være interessant for alle parter at have det som en mulighed for at kunne tiltrække investorer at begynde at få nogle af de potentialer, der er der, i spil.
Torsten Schack Pedersen (V), 2011-02-22:
Alt i alt betragter vi i Venstre lovforslaget om digital kommunikation mellem det private erhvervsliv og myndighederne som et skridt i en rigtig retning, og vi hilser det velkommen som en vej til mindre administrativt besvær for så vel de private virksomheder som de offentlige aktører.
Helge Adam Møller (KF), 2004-04-15:
Og det var vel sådan stort set det samme, fru Margrete Auken udtrykte. Jeg vil godt gøre opmærksom på, at ideen sådan set startede for en 8-10 år siden i Færdselssikkerhedskommissionen, og jeg husker det godt, fordi jeg selv var med til det.
Anna Falkenberg (SP), 2024-04-18:
Det er vurderingen, at indføring af sådan en ordning på Færøerne vil give kriminalforsorgen mere fleksible rammer for at tilrettelægge sådan en afsoning og dermed understøtte kriminalforsorgens muligheder for at varetage opgaven med fuldbyrdelse af straf på Færøerne, ligesom det vil kunne frigøre afsoningspladser og lette kapacitetspresset hos kriminalforsorgen på Færøerne.
Jakob Engel-Schmidt (V), 2017-02-07:
Det interessante er jo, at når man ser på de mennesker, der kommer til landet for at arbejde – det er et bredt spektrum, f.eks. højt kvalificeret arbejdskraft, ingeniører, ph.d.-studerende, forskere og andet – så er der ikke særlig mange af de mennesker, der vælger at søge dansk statsborgerskab.
Pernille Vermund (LA), 2024-10-08:
I Liberal Alliance ønsker vi os et mere fokuseret, men stærkere EU, hvor vi bl.a. sætter hårdere og mere ambitiøst ind på miljøområdet, så vi sikrer, at medlemslandene lever op til målene; hvor vi får oprustet militært og øget støtten til Ukraine, får sat en prop i migrationsstrømmen og får lavet et system, der sikrer, at budgetreglerne overholdes.
Lisbeth Bech Poulsen (SF), 2016-11-16:
Men jeg forstod ministerens besvarelse af mit første spørgsmål sådan, at ministeren mener, at reglerne i Danmark er gode nok til at beskytte whistleblowere – nogle, der kommer med viden om forhold – til at de ikke vil opleve det, som whistleblowere i andre europæiske lande har oplevet, nemlig lange fængselsstraffe eller i hvert fald at blive dømt ved domstolene, på trods af at det, de har bibragt offentligheden, har været viden, der har været enormt vigtig i hele den her globale kamp mod skatteunddragelse og skattesnyd.